Legal Document

Category: 37

Text:
6. ΝΟΜΟΣ υπ' αριθ. 2295 της 28/28 Φεβρ. 1953 Περί αναθέσεως εις τον Ελληνικόν Οργανισμόν Τουρισμού της προσωρινής διοικήσεως και διαχειρίσεως ενίων τουριστικών κτημάτων εν Ρόδω. Άρθρ.1.-1.Εις τον Ελληνικόν Οργανισμόν Τουρισμού (Ε.Ο.Τ.) ανατίθεται προσωρινώς η διοίκησις και εν γένει διαχείρισις της εν Ρόδω ακινήτου περιουσίας, ήτις είχε μεταβιβασθή προς αυτόν υπό του Δημοσίου και δυνάμει του Νόμ. 2100/52 και του Β.Δ. της 28 Αυγ. 1952, περιήλθεν από 1 Οκτ. 1952, εις τον δυνάμει του νόμου τούτου συσταθέντα εν Ρόδω Οργανισμόν ακινήτου περιουσίας του Δημοσίου εν Δωδεκανήσω. 2.Εν τη εννοία της διοικήσεως και διαχειρίσεως περιλαμβάνεται η εν όλω ή εν μέρει μακροχρόνιος μίσθωσις ή παραχώρησις της χρήσεως, ως και η εν όλω ή εν μέρει εκποίησις της ως άνω ακινήτου περιουσίας. Οι όροι των δι' απ' ευθείας συμβάσεων ή δια δημοπρασιών, μισθώσεων, παραχωρήσεων της χρήσεως και εκποιήσεων, ως και η κατακύρωσις των δημοπρασιών, θέλουσι κοθορίζεσθαι δι' αποφάσεων του Διοικητικού Συμβουλίου του Ε.Ο.Τ. υποκειμένων εις την έγκρισιν των Υπουργών Οικονομικών και Εμπορίου. Προκειμένου περί εκποιήσεως ή περί μακροχρονίου μισθώσεως απαιτείται και προηγουμένη γνώμη του Οργανισμού Ακινήτου περιουσίας Δημοσίου εν Δωδεκανήσω, ήτις δέον να δοθή εντός δεκαπενθημέρου από της κοινοποιήσεως. 18.Β.κ.5-6 Τουριστικοί Τόποι 385 Άρθρ.2.-Αι από 1 Οκτ. 1952 και εφεξής πάσης φύσεως δαπάναι διοικήσεως και εν γένει διαχειρίσεως της εν άρθρ.1 του παρόντος νόμου ακινήτου περιουσίας, ως και αι καταβληθησόμεναι αποζημιώσεις εις το υπό του Ε.Ο.Τ., υπό την εν άρθρ.1 ιδιότητά του, απολυθησόμενον προσωπικόν των ξενοδοχείων, όπερ ήθελε κριθεί παρ' αυτού ως μη απαραίτητον, προκαταβάλλονται υπό του Δημοσίου εις τον Ε.Ο.Τ., επί αποδόσει λογαριασμού και εις βάρος του προϋπολογισμού εξόδων του Υπουργείου των Οικονομικών, εις ον εγγράφονται αι αναγκαιούσαι πιστώσεις, θέλουσι δε τελικώς βαρύνει τον εν Ρόδω Οργανισμόν ακινήτου περιουσίας του Δημοσίου εν Δωδεκανήσω. Άρθρ.3.-Τα έσοδα του Ε.Ο.Τ. εκ της διαχειρίσεως της κατά τα άνω περιουσίας, μετά την αφαίρεσιν των εν γένει δαπανών διαχειρίσεως, των εξόδων συντηρήσεως, αξιοποιήσεως κλπ., των αποζημιώσεων και πάσης άλλης αναγκαίας δαπάνης, περιέρχονται εις τον Οργανισμόν ακινήτου περιουσίας του Δημοσίου εν Δωδεκανήσω, άμα τη λήξει της διαχειρίσεως του Ε.Ο.Τ., διατίθεται δε υπό του ως άνω Οργανισμού κατά τα εν άρθρ.2 του Νόμ. 2100/1952 οριζόμενα. Άρθρ.4.-Εν τη διεξαγωγή της κατά τον παρόντα νόμον διοικήσεως και διαχειρίσεως εφαρμογήν έχει η δια τον Ε.Ο.Τ. κειμένη νομοθεσία. Άρθρ.5.-Η λήξις της διοικήσεως και διαχειρίσεως της εν άρθρ. 1 ακινήτου περιουσίας υπό του Ε.Ο.Τ. και η περιέλευσις ταύτης εις τον εν Ρόδω Οργανισμόν ακινήτου περιουσίας του Δημοσίου εν Δωδεκανήσω, ορισθήσεται δια Β.Δ/τος εκδιδομένου προτάσει των Υπουργών Οικονομικών και Εμπορίου. Άρθρ.6.-Διά Β.Δ/τος προτάσει των Υπουργών Εσωτερικών, Εμπορίου και Οικονομικών δύναται να ιδρυθή εν Ρόδω Λέσχη τυχηρών παιγνιδίων (Καζίνο). Το αυτό Δ/μα θα καθορίζη τα της λειτουργίας. Άρθρ.7.-Διά κοινών αποφάσεων των Υπουργών Οικονομικών και Εμπορίου δημοσιευομένων δια της Εφημερίδος της Κυβερνήσεως, θέλουσι ρυθμισθή αι δια την εκτέλεσιν του παρόντος νόμου αναγκαίαι λεπτομέρειαι. Άρθρ.8.-1.Πάσα γενική ή ειδική διάταξις αντικειμένη εις τον παρόντα νόμον καταργείται. 2.Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως.